Muhammad Nasafiy. Muhammad Nasafiy (arabcha: محمد النسفي — Muhammad Nasafiy — Toʻliq ismi: Muhammad bin Said bin Muhammad Nasafiy (XII-XIII asrlarda yashagan)) — Xattot. Faoliyati. Muhammad Nasafiy 1204-yilda „Tafsiru-l-Qur’oni-l-Vohi­diy“ asarini ko‘chirgan. Abulhasan Ali bin Ahmad bin Muhammad Vohidiy Naysoburiy (vafoti 1075-yil) qalamiga mansub bu asar uzoq asrlar davomida ommabop qo‘llanmalardan biri bo‘lib, madrasalarda darslik sifatida o‘qitilgan. Mazkur qo‘lyozma ko‘chirilganiga 800 yilga yaqin vaqt o‘tganligiga qaramasdan yaxshi saqlangan. Ushbu asarning boshqa qo‘lyozma nusxalari Berlin, Tehron, Mashhad kutubxonalarida ham mavjud. U tomonidan ko‘chirgan nusxa asarning eng qadimiy nusxasi hisoblanadi.